**แบร์ตาแห่งฮอลแลนด์** (ฝรั่งเศส: *Berthe de Hollande*) หรือ **แบร์ตาแห่งฟรีสลันด์** (ฝรั่งเศส: *Berthe de Frize*) (ค.ศ. 1058 – 30 กรกฎาคม ค.ศ. 1093) เป็นพระราชินีของชาวแฟรงก์จากการอภิเษกสมรสกับพระเจ้าฟีลิปที่ 1 แห่งฝรั่งเศส แบร์ตาแห่งฟรีสลันด์เป็นธิดาของโฟลริสที่ 1 เอิร์ลแห่งฟรีสลันด์ตะวันตกกับแกร์ทรูดแห่งซัคเซิน พระองค์เป็นพระมารดาของพระเจ้าหลุยส์ที่ 6 แห่งฝรั่งเศส ทรงหย่ากับพระเจ้าฟีลิปที่ 1 พระสวามี และสิ้นพระชนม์ที่ปราสาทมงต์เตรยล์เมื่อวันที่ 3 กรกฎาคม ค.ศ. 1093

พระราชินีแห่งฝรั่งเศส
---------------------

โฟลริสที่ 1 บิดาของพระองค์ถูกลอบสังหารในปี ค.ศ. 1061 สองปีต่อมามารดาของพระองค์แต่งงานใหม่กับรอแบร์ บุตรชายคนรองของเบาด์วินที่ 5 เคานต์แห่งฟลานเดอส์ รอแบร์กลายเป็นผู้ปกครองของแบร์ตากับพี่น้องอีกหกคน และเป็นผู้สำเร็จราชการแผ่นดินในฟรีสลันด์ตะวันตกจึงทำให้ได้รับฉายาว่ารอแบร์ชาวฟรีสลันด์ ปี ค.ศ. 1071 เดิร์กที่ 5 พี่ชายของแบร์ตาโตเป็นผู้ใหญ่พอที่จะบริหารปกครองฟรีสลันด์ เขาได้รับตำแหน่งเป็นเคานต์แห่งฮอลแลนด์

ปี ค.ศ. 1070 เบาด์วินที่ 6 เคานต์แห่งฟลานเดอส์ พี่ชายของรอแบร์ถึงแก่กรรม ชาวฟลานเดอส์ไม่พอใจริชิลดาแห่งแอโนต์ ภรรยาม่ายของเบาด์วิน รอแบร์แห่งฟรีสลันด์เป็นผู้นำในการปฏิวัติ เขาปราบริชิลดากับอาร์นูล์ฟที่ 3 เคานต์แห่งฟลานเดอส์ บุตรชายของเธอและเข้ายึดลีลล์ ริชิลดาร้องขอความช่วยเหลือจากพระเจ้าฟีลิปที่ 1 แห่งฝรั่งเศสที่ยกทัพมาด้วยพระองค์เอง

วันที่ 22 กุมภาพันธ์ ค.ศ. 1071 รอแบร์ปราบพระเจ้าฟีลิปได้ที่บาวิงโฮฟใกล้กับมองต์แคสเซิล อารนูล์ฟถูกสังหารในสมรภูมิดังกล่าว รอแบร์ชาวฟรีสลันด์ขึ้นเป็นเคานต์แห่งฟลานเดอส์เพื่อกีดกันเบาด์วินที่ 2 แห่งแอโนต์ หลานชายที่เป็นบุตรชายคนรองของเบาด์วินที่ 6 กับริชิลดา

พิธีแต่งงานของแบร์ตาแห่งฮอลแลนด์กับพระเจ้าฟีลิปที่ 1 แห่งฝรั่งเศส
จากศึกสงครามดังกล่าว ความพ่ายแพ้ต่อข้าราชบริวารของตนทำให้กองทัพของพระเจ้าฟีลิปที่ 1 ขาดแคลนความน่าเชื่อถือ เพื่อรักษาเกียรติและความเกรียงไกรของราชวงศ์ พระองค์ได้ทำการเจรจาตกลง ยอมรับรอแบร์ชาวฟรีสลันด์เป็นเคานต์แห่งฟลานเดอส์ เหล่าที่ปรึกษาของพระเจ้าฟีลิปหนุ่มแนะนำให้พระองค์ผนึกสันติภาพด้วยการแต่งงาน แต่ธิดาของรอแบร์ต่างก็ยังเด็กเกินไป มีเพียงแบร์ตา ธิดาเลี้ยงที่มีอายุพอที่จะแต่งงานได้

พิธีอภิเษกสมรสของแบร์ตากับพระเจ้าฟีลิปที่ 1 ถูกจัดขึ้นในปี ค.ศ. 1072 แต่กว่าทั้งคู่จะมีพระโอรสธิดาคนแรกก็ในอีกหกปีต่อมา ทั้งคู่มีพระโอรสธิดาด้วยกันหกคน คือ

* กงสต็องส์ (ค.ศ. 1078–1126) ภรรยาของอูกที่ 1 เคานต์แห่งช็องปาญ และโบเฮมอนด์ที่ 1 เจ้าชายแห่งอันติออค
* พระเจ้าหลุยส์ที่ 6 แห่งฝรั่งเศส (ค.ศ. 1081–1137)
* อ็องรี (ค.ศ. 1083–1089)
* ชาร์ลส์ (ค.ศ. 1085–1091)
* อูเดส์ (ค.ศ. 1087–1094)

ถูกกักขังและถูกทอดทิ้ง
----------------------

พระเจ้าฟีลิปที่ 1 แต่งงานกับแบร์ทราด เคานเตสแห่งอ็องฌู ขณะที่แบร์ตาแห่งฮอลแลนด์ถูกจองจำในปราสาท
หลังให้กำเนิดพระโอรสธิดาหลายคน ชีวิตแต่งงานก็เริ่มเกิดรอยร้าว กษัตริย์เริ่มเบื่อหน่ายพระมเหสีโดยไม่มีใครทราบเหตุผลที่แน่ชัด วิลเลียมแห่งมาล์มสบรี นักประวัติศาสตร์ชาวอังกฤษให้เหตุผลว่าเป็นเพราะแบร์ตานั้น "อ้วนเกินไป" ทั้งที่กษัตริย์เองก็อ้วนเกินกว่าม้าจะรับน้ำหนักตัวไหว ปี ค.ศ. 1090 พระเจ้าฟีลิปขังพระมเหสีไว้ในปราสาทมงต์เตรยล์ซึ่งเป็นหนึ่งในสินเดิมของพระนาง ต่อมาในปี ค.ศ. 1092 ทรงประกาศว่าจะหย่ากับพระนางเพื่อแต่งงานใหม่กับแบร์ทราดแห่งมงต์ฟอต์ หญิงมีพันธะที่เป็นภรรยาของฟูลค์ที่ 4 เคานต์แห่งอ็องฌู การตัดสินใจของพระองค์ทำให้บิดาเลี้ยงของแบร์ตาโกรธมาก แบร์ตาสิ้นพระชนม์หลังจากนั้นไม่นานในวันที่ 15 ตุลาคม ค.ศ. 1094 ทำให้พระเจ้าฟีลิปที่ 1 หมดพันธะ ขณะที่เคานเตสแห่งอ็องฌูยังคงมีพันธะเนื่องจากฟูลค์ สามีของเธอยังคงมีชีวิตอยู่

อ้างอิง
-------

1. ↑  Bertha of Holland on the website of the Foundation for Medieval Genealogy
2. ↑  William (of Malmesbury), *Gesta Regum Anglorum: The History of the English Kings: General introduction and commentary*, Volume 2, Roger Aubrey Baskerville Mynors, Rodney M. Thomson and Michael Winterbottom, (Oxford University Press, 1999), 244.
3. 1 2 3  van Bussel, Marion (2012). "Bertha van Holland (ca. 1055–1094)". Digitaal Vrouwenlexicon van Nederland. Retrieved 8 February 2013.
4. 1 2  Bradbury, Jim (2007). *The Capetians: The History of a Dynasty*. Continuum International Publishing Group. ISBN 0826435149.
5. 1 2  Luscombe, David; Riley-Smith, Jonathan (2004). *The New Cambridge Medieval History: Volume 4, c.1024-c.1198*. Cambridge University Press. ISBN 0521414113.
6. ↑  Nieuwenhuijsen, Kees (2016). *Strijd om West-Frisia. De ontstaansgeschiedenis van het graafschap Holland: 900-1100*. Omniboek, Utrecht, p. 221. ISBN 9789401907569.

| * ด
* ค
* ก
ราชินีและจักรพรรดินีแห่งฝรั่งเศส |
| --- |
| 
* Adelaide of Aquitaine
* โรซาลาแห่งอิตาลี
* แบร์ตแห่งบูร์กอญ
* กงส์ต็องส์แห่งอาร์ล
* Matilda of Frisia
* อานแห่งเคียฟ
* แบร์ตาแห่งฮอลแลนด์
* Bertrade de Montfort
* Adelaide of Maurienne
* อาลีเยนอร์แห่งอากีแตน
* กอนส์ตันซาแห่งกัสติยา
* อาแดลแห่งช็องปาญ
* อิซาเบลลาแห่งเอโนลต์
* อินเกเบิร์กแห่งเดนมาร์ก
* Agnes of Merania
* บลังกาแห่งกัสติยา
* มาร์กาเร็ตแห่งโพรว็องซ์
* อิซาเบลแห่งอารากอน
* มาเรียแห่งบราบ็องต์
* โจนที่ 1 แห่งนาวาร์
* Margaret of Burgundy
* Clementia of Hungary
* Joan II of Burgundy
* Blanche of Burgundy
* มารีแห่งลักเซมเบิร์ก
* ฌาน เดเวรอ
* ฌานน์แห่งบูร์กอญ
* บลานซ์แห่งนาวาร์
* ฌานน์แห่งโอแวร์ญ
* ฌานแห่งบูร์บง
* อิสซาเบลลาแห่งบาวาเรีย
* มารีแห่งอ็องฌู
* ชาร์ล็อตต์แห่งซาวอย
* แอนน์แห่งบริตานี
* ฌานแห่งฝรั่งเศส
* แมรี ทิวดอร์
* โกลดแห่งฝรั่งเศส
* เอเลนอร์แห่งออสเตรีย
* แคทเธอรีน เดอ เมดีชี
* แมรี สจวต
* เอลิซาเบธแห่งออสเตรีย
* หลุยส์แห่งลอแรน-โวเดมง
* มาร์เกอริตแห่งวาลัว
* มารี เดอ เมดีซิส
* อานน์แห่งออสเตรีย
* มาเรีย เทเรซาแห่งสเปน
* มารี เลชชินสกา
* มารี อ็องตัวแน็ต
* มารี-โฌเซฟีนแห่งซาวอย\*
* โฌเซฟีน เดอ โบอาร์แน
* มารี หลุยส์แห่งออสเตรีย
* มารี-เตแรซแห่งฝรั่งเศส\*
* มารีอา อะเมเลียแห่งเนเปิลส์และซิซิลี
* เออเฌนี เดอ มอนตีโค

 |
| \**เป็นที่ถกเถียง* |